**III. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA - 30.06.2024.**

Na temelju članka 88. Zakona o proračunu (Narodne novine 144/21) općinski načelnik dužan je prijedlog polugodišnji izvještaj o izvršenju proračuna podnijeti predstavničkom tijelu na donošenje do 30. rujna tekuće proračunske godine.

Općinsko vijeće Općine Lovran na sjednici održanoj 19. prosinca 2023.g. donijelo je Proračun Općine Lovran za 2024.g. i projekcije proračuna za 2025. i 2026. godinu („Službene novine Općine Lovran“ br. 14/23) te na sjednici održanoj 27. lipnja 2024. godine donijelo je Izmjene i dopune Proračuna Općine Lovran za 2024. godinu („Službene novine Općine Lovran“ br. 11/24).

Polugodišnji izvještaj o izvršenju Proračuna Općine Lovran za 2024. godinu, sastoji se od:

1. Općeg i posebnog dijela proračuna
2. Obrazloženja Polugodišnjeg izvještaja o izvršenju proračuna i
3. Posebnih izvještaja u polugodišnjem izvještaju o izvršenju proračuna.

Obrazloženje polugodišnjeg izvještaja o izvršenju proračuna sastoji se od:

1. Obrazloženja općeg dijela izvještaja o izvršenju proračuna i

2. Obrazloženja posebnog dijela izvještaja o izvršenju proračuna.

**1.1. Obrazloženja općeg dijela izvještaja o izvršenju proračuna**

Sastoji se od obrazloženja ostvarenja prihoda i rashoda, primitaka i izdataka i prikaza manjka odnosno viška proračuna Općine Lovran.

**1.1.1. Obrazloženja ostvarenja prihoda i rashoda, primitaka i izdataka**

**Prihodi poslovanja i prihodi od nefinancijske imovine**

**6 - Prihodi poslovanja**

Prihodi poslovanja bilježe povećanje od 13,6% odnosno 258.900,24 eur u odnosu na prošlu godinu, kako slijedi:

**61 - Prihodi od poreza**

**Porez i prirez na dohodak**, ostvaren je više u odnosu na prošlu godinu, u iznosu 200.998,83 eur, povećanje prihoda utvrđeno je na:

- prihodu od poreza na dohodak od nesamostalnog rada,

- prihodu od poreza na dohodak od samostalne djelatnosti,

- prihodu od poreza na dohodak od imovine i imovinskih prava,

- prihodu od poreza na dohodak od kapitala.

U odnosu na prošlu godinu povećan je povrat poreza na dohodak po godišnjoj prijavi u iznosu 69.540,18 eur.

**Porezi na imovinu**, realizirani su više u odnosu na prošlu godinu za iznos 28.097,38 eur, od toga:

- povećan je prihod od poreza na nepokretnu imovinu, odnosi se na porez na kuće za odmor, koji je veći za 90.203,54 eur. Odlukom o porezima Općine Lovran („Narodne novine“ br. 151/23), propisano je da se porez na kuće za odmor plaća u iznosu 3,90 eur po četvornom metru korisne površine na cijelom području Općine Lovran, što je znatno povećanje iznosa poreza u odnosu na prethodnu Odluku o porezima Općine Lovran („Službene novine Općine Lovran“ br. 13/17 i 15/22) koja je bila na snazi do donošenja nove. Također, u prethodnoj Odluci, porez je bio propisan po zonama, dok je trenutno važećom Odlukom propisana jedinstvena cijena poreza za cijelo područje Općine Lovran. Navedene promjene utjecale su na povećanje prihoda od poreza na kuće za odmor.

- smanjen je prihod od poreza na promet nekretnina, koji je ostvaren u iznosu 172.478,87 eur, manji je u odnosu na prošlu godinu za iznos 62.106,16 eur, zbog pada prometa nekretnina.

**Porezi na robu i usluge**, porez na promet, prihod je manji u odnosu prošlu godinu za 601,33 eur, odnosi se na prihod od poreza na potrošnju, koji je manji u odnosu na prošlu godinu jer je smanjen promet u ugostiteljskim objektima.

**63 - Pomoći iz inozemstva i od subjekata unutar općeg proračuna**

**Tekuće pomoći proračunu iz drugih proračuna**, u ovom polugodišnjem razdoblju nisu se realizirali prihodi od ovih vrsta pomoći, dok su u istom razdoblju prošle godine realizirane pomoći u iznosu 63.850,44 eur, a u cijelosti su se odnosile na pomoći iz Državnog proračuna RH, kako slijedi:

- pomoć za naknadu troškova stanovanja, naknada za ogrjev korisnicima zajamčene minimalne naknade koji se griju na drva, u iznosu 931,74 eur,

- pomoći za dobrovoljno funkcionalno spajanje jedinica lokalne samouprave u zajedničkom organiziranju obavljanja djelatnosti predškolskog odgoja i obrazovanja, koja je ostvarena po prijavi Općine Lovran i Grada Opatija na Javni poziv Ministarstva financija za dodjelu pomoći na ime poticaja za dobrovoljno funkcionalno spajanje putem sufinanciranja troškova koje JLS izdvajaju za zajedničku ustanovu Dječji vrtić Opatija. Općina Lovran i Grad Opatija potpisale su Sporazum o uređenju međusobnih odnosa u zajedničkom organiziranju obavljanja djelatnosti predškolskog odgoja i obrazovanja, temeljem istog je Općini Lovran isplaćena pomoć u iznosu 53.267,70 eur. Odlukom Ministarstva financija sredstva pomoći za navedene namjene isplaćivat će se kroz 4 godine.

- pomoći na ime poticaja za dobrovoljno funkcionalno spajanje jedinica lokalne samouprave (Grad Opatija, Općina Matulji, Općina Lovran, Grad Kastav i Općina Mošćenička Draga) za Zajedničku ustanovu Gradska knjižnica i čitaonica Viktor Car Emin, koja je Općini Lovran isplaćena u iznosu 9.651,00 eur. Odlukom Ministarstva financija sredstva pomoći za navedene namjene isplaćivat će se jedinicama lokalne samouprave kroz 4 godine.

U ovoj godini planirani su prihodi od navedenih vrsta pomoći, očekuje se njihova realizacija u trećem tromjesečju.

**Kapitalne pomoći proračunu iz drugih proračuna**, ostvaren je prihod u iznosu 45.000,00 eur, s temelja Ugovora o sufinanciranju izgradnje, obnove, održavanja, opremanja i rekonstrukcije sportskih građevina u 2024. godini, zaključenog sa Ministarstvom turizma i sporta, sredstva su namijenjena za Projekt - Izgradnja pomoćnog nogometnog igralište u Lovranu – faza 1.

**Kapitalne pomoći od izvanproračunskih korisnika**, u prošloj godini ostvarena je kapitalna pomoć za Projekt uređenja dječjeg igrališta Školarovo, u iznosu 31.293,91 eur, projekta koji je realiziran u prethodnim razdobljima. U ovoj godini nije ostvarena navedena vrsta prihoda.

**Tekuće pomoći izravnanja za decentralizirane funkcije**, ostvarena je pomoć izravnanja za decentralizirano financiranje Javne vatrogasne postrojbe Opatija, u iznosu 25.130,00 eur.

**Kapitalne pomoći iz Državnog proračuna temeljem prijenosa EU sredstava**, u ovoj godini realizirali su se prihodi od ovih vrsta pomoći, u iznosu 7.407,82 eur, od Agencije za plaćanje u poljoprivredi, za Projekt Lantina, koji je realiziran u prošloj godini, pa će se sredstva koristiti za pokriće manjka prihoda od kapitalnih pomoći koji je nastao u prošloj godini.

U istom razdoblju prošle godine realizirani prihodi od kapitalnih pomoći temeljem prijenosa EU sredstava u iznosu 58.532,77 eur, u cijelosti su se odnosile na kapitalnu pomoć namijenjenu projektu – Rekonstrukcija ceste u Poduzetničkoj zoni Lokva, u Lovranu.

**64 - Prihodi od imovine**

**Prihodi od financijske imovine**, ostvareni su u iznosu 2.079,73 eur, u cijelosti se odnose na prihode od zateznih kamata koji su u ovoj godini značajno veći zbog većeg broja provedenih postupaka prisilne naplate duga, pa s tim u vezi realiziran je veći iznos prihoda od zateznih kamata.

**Prihodi od naknade za koncesije**, ostvaren je prihod u iznosu 113.609,68 eur, prihod sačinjavaju:

- prihod od koncesija na pomorskom dobru, zajednički prihod države, županije i općine, u iznosu 7.643,75 eur,

- naknada za koncesiju s osnova obavljanja dimnjačarskih usluga, u iznosu 1.532.13 eur i

- naknade za dozvole za obavljanje djelatnosti na pomorskom dobru, u iznosu 104.433,80 eur.

Člankom 71. Zakonom o pomorskom dobru i morskim lukama (NN 83/23) propisano je da izvršno tijelo jedinice lokalne samouprave na temelju Plana upravljanja pomorskim dobrom i provedenim javnim natječajem, izdaje dozvole za obavljanje djelatnosti na pomorskom dobru. Prethodnih godina ovo područje gospodarske aktivnosti bilo je uređeno izdavanjem koncesijskih odobrenja, a koji prihod je u cijelosti pripadao jedinici lokalne samouprave. Raspodjela sredstava od dozvola na pomorskom dobru, propisana je Zakonom, sredstva se dijele u omjeru 70% jedinica lokalne samouprave i 30% jedinica područne samouprave. Ove promjene rezultirale su smanjenjem planiranog prihoda od dozvola na pomorskom dobru.

**Prihodi od zakupa i iznajmljivanja imovine**, realizirani u iznosu 155.064,28 eur, veći su u odnosu na isto razdoblje prošle godine, a sačinjavaju ih:

- prihodi od najma stanova, u iznosu 13.216,63 eur,

- prihodi od zakupa poslovnog prostora, u iznosu 127.273,29 eur,

- prihodi od zakupa javnih površina, u iznosu 14.574,36 eur, prihod je veći u odnosu na prošlu godinu zbog povećanja turističkog prometa, povećan je interes zakupaca za korištenje javnih površina u razdoblju turističke sezone.

**Naknada za korištenje nefinancijske imovine**, ostvaren je prihod u iznosu 61.328,77 eur, a u cijelosti se odnosi na prihod od spomeničke rente. Prihod je značajno veći u odnosu na prošlu godinu iz razloga što su rješenja o utvrđivanju obveze za spomeničku rentu za 2023. godinu izdana krajem prošle godine odnosno u prosincu 2023.g., a naplata je uslijedila u ovoj godini.

**Naknade za ceste**, realiziran je prihod od naknada za prekomjerno rabljenje nerazvrstanih cesta u iznosu 2.143,47 eur, prihod je manji u odnosu na prošlu godinu zbog manjeg broja izdanih rješenja o prekomjernoj upotrebi nerazvrstanih cesta.

**Ostali prihodi od nefinancijske imovine**, realiziran je prihod u iznosu 237,09 eur, a odnosi se je na prihod od naknade za zadržavanje nezakonito izgrađenih zgrada u prostoru.

**65 – prihodi od upravnih i administrativnih pristojbi, pristojbi po posebnim propisima i naknada**

**Županijske, gradske i općinske pristojbe i naknade**, prihod u iznosu 139,50 eur u cijelosti se odnosi na naplaćene općinske upravne pristojbe.

**Ostale upravne pristojbe i naknade**, prihod u iznosu 573,28 eur u cijelosti se odnosi na prihod od prodaje državnih biljega.

**Ostale pristojbe i naknade**, ostvaren je prihod u iznosu 24.274,03 eur, prihod se u cijelosti odnosi na prihod od turističke pristojbe. Prihod je veći u odnosu na prošlu godinu, jer je u ovoj godini povećan broj noćenja na području Općine Lovran.

**Prihod vodnog gospodarstva**, ostvaren je prihod u iznosu 821,45 eur, a odnose se na prihod od vodnog doprinosa koji je naplaćen manje u odnosu na prošlu godinu.

**Doprinosi za šume**, ostvaren je prihod u iznosu 62,43 eur, manji je u odnosu na prošlu godinu, za ovu vrstu prihoda Općina Lovran nema utjecaja po pitanju visine njegove realizacije.

**Ostali nespomenuti prihodi**, ostvareni su u iznosu 5.302,07 eur, odnose se na:

- prihod od naplaćene naknade za prenamjenu poljoprivrednog u građevinsko zemljište u iznosu 292,57 eur,

- prihod od naplaćene cijene karte u javnom prigradskom cestovnom prometu, koji naplaćuje komunalno društvo Autotrolej d.o.o., u iznosu 4.111,70 eur, prihod je namijenjen razvoju KD Autotrolej d.o.o., odnosno za nabavu novih autobusa,

- prihod od izdanih dozvola za obavljanje autotaksi prijevoza na području Općine Lovran, u iznosu 397,80 eur i

- prihod od naknade za štetu na općinskoj imovini po zaključenim policama osiguranja imovine, u iznosu 500,00 eur.

**Komunalni doprinos** – prihod je veći u odnosu na isto razdoblje prošle godine, dio potraživanja naplaćen je iz ranijih razdoblja. U ovoj godini izdan je veći broj rješenja o utvrđivanju obveze za komunalni doprinos u odnosu na isto razdoblje prošle godine.

**Komunalna naknada**, prihod je veći u odnosu na ostvareni prihod u prošloj godini, u postupku su postupci prisilne naplate potraživanja pa se očekuje povećanje prihoda u narednom razdoblju.

**66 – prihodi od prodaje proizvoda i robe te pruženih usluga i prihodi od donacija**

**Prihodi od pruženih usluga**, ostvareni su u iznosu 15.737,00 eur, naplaćeni su više u odnosu na prošlu godinu, odnose se na:

- prihod od naknade koja pripada Općini Lovran za preuzete poslove obračuna i naplate naknade za uređenje voda, u iznosu 11.737,00 eur. Općina Lovran zaključila je s Hrvatskim vodama - pravnom osobom za upravljanje vodama, Ugovor o plaćanju materijalnih troškova nastalih pri obračunu i naplati naknade za uređenje voda i drugim pitanjima u vezi s obavljanjem poslova obračuna i naplate naknade za uređenje voda, od 19.12.2019.g., s primjenom od 01. siječnja 2020.g. Navedenim Ugovorom propisano je da Općini Lovran pripada naknada od 10% na iznos naknade za uređenje voda koji Općina Lovran uplati Hrvatskim vodama i

- prihod od pruženih usluga sponzorstva na održanim općinskim manifestacijama, u iznos 4.000,00 eur.

**Tekuće donacije**, u ovoj godini nije se realizirala ova vrsta prihoda, u prošloj godini primljena je donacija u naravi, davanje opreme na korištenje bez naknade za potrebe organizacije manifestacije Karneval, u iznosu 505,50 eur.

**68 – kazne, upravne mjere i ostali prihodi**

**Ostali prihodi**, naplaćeni su više u odnosu na prošlu godinu, odnose se na prihode s osnove povrata u proračun za rashode po provedenim natječajima za prodaju imovine (geodetske usluge, procjena imovine), povrati u proračun za rashode sudskih postupaka i plaćenih usluga odvjetnika u tim postupcima, troškovi provedenih ovrha i za plaćene troškove za izdavanje rješenja za naknadu za uređenje voda za Hrvatske vode.

**7 - Prihodi od prodaje nefinancijske imovine**

Prihodi od prodaje nefinancijske imovine – realizirani su u iznosu 444.677,19 eur. Prihode od prodaje nefinancijske imovine sačinjavaju prihodi od prodaje zemljišta, prihodi od prodaje stambenih objekata, prihodi od prodaje poslovnih objekata i prihodi od prodaje umjetničkih djela.

**71 – prihodi od prodaje neproizvedene dugotrajne imovine**

**Prihodi od prodaje zemljišta,** prihod od prodaje zemljišta realiziran je u iznosu 226.074,31 eur, s temelja zaključenih ugovora o kupoprodaji zemljišta, kako slijedi:

1. Kupoprodajni ugovor zaključen s Đ. G., radi prodaje zemljišta 115/333 dijela k.č. 187, put od 333 m2, upisana u z.k.ul.2638, K.o. Oprić. Ugovorena je i isplaćena kupoprodajna cijena u iznosu 14.265,75 eur.

2. Prihod od naplaćenog potraživanja od Agencije za pravni promet i posredovanje nekretninama, u iznosu 906,24 eur, nastalo po zaključenom Ugovoru o međusobnim pravima i obvezama u pogledu izgradnje stambenih građevina prema provedbenom programu društveno poticajne stanogradnje od 04. ožujka 2014. g., Aneksu istom zaključenom 30. prosinca 2014.g. i Aneksom br. 2 od 15. lipnja 2015.g. Potraživanje se odnosi na potraživanje za naknadu za prijenos prava vlasništva nad zemljištem i njegovo komunalno opremanje za 4 stana koja je APN prodala ostalim kupcima (a ne Općini Lovran).

3. Kupoprodajni ugovor zaključen s P. D., radi prodaje zemljišta:

- k.č. 102/2, uređeno zemljište od 4 m2, upisano u z.k.ul.114, K.o. Lovran i

- 9/10 k.č. 410/7, uređeno zemljište od 45 m2, dvorište od 26 m2, ukupno 71 m2, upisano u z.k.ul. 618, K.o. Lovran. Ugovorena je i isplaćena kupoprodajna cijena u iznosu 6.885,06 eur.

4. Kupoprodajni ugovor zaključen s G. P., radi prodaje:

- 472/511 dijela k.č. 5672, dvorište od 456 m2 i kuća, Lovran Brajdice 29, od 55 m2, sveukupno 511 m2,u upisano u z.k.ul. 486, K.o. Lovran,

- 25/217 dijela k.č. 372/2, oranica od 217 m2, upisana u z.k. ul. 154, K.o. Lovran,

- 36/254 dijela k.č. 379, vrt od 254 m2, upisana u z.k.ul. 486, K.o. Lovran, u naravi kuća s okućnicom na adresi Brajdice 29, ,sveukupne površine 533 m2. Ugovorena je i isplaćena kupoprodajna cijena u iznosu 168.000,00 eur.

5. Kupoprodajni ugovor zaključen s M. T., radi prodaje zemljišta 44/354 dijela grč. 7, kuća stanovanja od 354 m2, upisana u z.k.ul. 186, K.o. Lovran. Ugovorena je i isplaćena kupoprodajna cijena u iznosu 22.000,00 eur.

6. Kupoprodajni ugovor zaključen s R. I., radi prodaje zemljišta 73/673 dijela k.č. 249/2, pašnjak od 673 m2, upisano u zk. Ul. 2632, k.o. Oprić. Ugovorena je i isplaćena kupoprodajna cijena u iznosu 12.877,00 eur.

7. Kupoprodajni ugovor zaključen s J. K. P., radi prodaje zemljišta 102/224 dijela k.č. 1283/1, oranica od 224 m2, upisano u zk. ul. 809, k.o. Oprić. Ugovorena je kupoprodajna cijena u iznosu 12.100,00 eur, od kojeg iznosa je naplaćeno 1.140,26 eur, a preostali iznos kupoprodajne cijene naplaćen je 01.07.2024.

**72 – prihodi od prodaje proizvedene dugotrajne imovine**

**Prihodi od prodaje stambenih objekata**

**Stambeni objekti**, realiziran je prohod u iznosu 3.386,88 eur, a odnosi se na prihode od obročne prodaje stanova po ugovorima o kupnji stana na kojima je postojalo stanarsko pravo, prihod je manji jer je dio ugovora o kupoprodaji otplaćen u cijelosti tijekom prošle godine.

**Prihodi od prodaje poslovnih objekata**

**Poslovni objekti,** po zaključenom kupoprodajnom ugovoru sa Z. G., realizirana je prodaja poslovnog prostora u Lovranu, Bahova ulici 9A, sa pripadajućim dvorištem, prodana je k.č. 188, K.o. Oprić, upisana u zk. ul. 593, K.o. Oprić, kuća i dvorište, u naravi dvorište stvarne površine 528 m2 i pripadajući objekt (poslovni prostor) površine 58 m2, sveukupne površine 586 m2. Ugovorena je i isplaćena kupoprodajna cijena u iznosu 207.538,00 eur.

**Prihodi od prodaje umjetničkih djela**

**Umjetnička djela,** u ovoj godini realiziran je prihod od prodaje umjetničkih djela, umjetničke slike autora Karla Bilića, za čiju prodaju je proveden natječaj krajem prošle godini, po toj osnovi u ovoj godini ostvaren je prihod u iznosu 7.678,00 eur.

**Rashodi poslovanja i rashodi za nabavu nefinancijske imovine**

**3 - Rashodi poslovanja**

**31 – rashodi za zaposlene**

**Rashodi za zaposlene,** realizirani su u iznosu 207.749,34 eur, povećani su rashodi za plaće zbog povećanja osnovice za obračun plaća zaposlenika, bilo je potrebno povećati osnovicu jer je prethodna osnovica bila utvrđena u 2008. godini, pa ju je trebalo uskladiti s porastom cijena hrane i troškova stanovanja koji su zadnjih godina značajno povećani.

**Plaća u naravi,** realizirani su rashodi za plaću u naravi za potrebe službenika koji je otišao u mirovinu.

**Plaće za prekovremeni rad**, smanjeni su rashodi za plaće za prekovremeni rad zbog manjeg broja održanih sjednica općinskih radnih tijela, u čijem radu sudjeluju općinski zaposlenici, što se evidentira i plaća kao prekovremeni rad zaposlenika.

**Ostali rashodi za zaposlene**, isplaćen je dar u naravi zaposlenicima, jedna jubilarna nagrada, jedna potpora za bolovanje dulje od 90 dana i paušalne naknade za troškove prehrane zaposlenicima po 100,00 eur mjesečno po zaposleniku, naknada za godišnji odmor i jedna otpremnina.

**32 – materijalni rashodi**

Materijalni rashodi, povećani su materijalni rashodi za 98.577,18 eur, povećanje je iskazano na sljedećim vrstama rashoda:

**Službena putovanja**, iskazan je rashod za službena putovanja, veći su u odnosu na prošlu godinu zbog upućivanja komunalnog redara na stručno usavršavanje radi dobivanja odobrenja za obavljanje poslova i pomorskog redara.

**Naknada za prijevoz za rad na terenu i odvojeni život**, rashodi su smanjeni s osnove naknade za prijevoz jer je jedna zaposlenica na porodiljnom dopustu.

**Stručno usavršavanje zaposlenika**, smanjeni su rashodi u odnosu prošlu godinu jer je u ovoj godini manji broj službenika upućen na stručna usavršavanja.

**Uredski materijal i ostali materijalni rashodi**, rashod je smanjen u odnosu na prošlu godinu zbog manje potrebe za uredskim materijalom.

**Energija**, smanjeni su rashodi za električnu energiju, motorni benzin i lož ulje u odnosu na prošlu godinu zbog manje potrošnje energenata i zbog smanjenja cijena energenata.

**Materijal i dijelovi za tekuće i investicijsko održavanje**, iskazan je rashod za održavanje računalne opreme i rashod za održavanje javnih wc-a.

**Sitni inventar i auto gume**, realizirani su rashodi za opremanje poslovnog prostora Novi društveni dom.

**Usluge telefona, pošte i prijevoza**, povećani su rashodi za usluge prijevoza u odnosu na prošlu godinu je je povećan broj usluga prijevoza za potrebe redovnog poslovanja.

**Usluge tekućeg i investicijskog održavanja,** rashodi su realizirani u iznosu 321.654,07 eur, povećani su zbog povećanih rashoda za održavanje komunalne infrastrukture i rashoda za usluge održavanja općinskih poslovnih prostora, odnose se na sljedeće aktivnosti:

- održavanje građevinskih objekata, u iznosu 31.948,63 eur,

- usluge tekućeg i investicijskog održavanja opreme, u iznosu 1.142,31 eur,

- održavanje prijevoznih sredstava, u iznosu 410,57 eur,

- ostale usluge tekućeg i investicijskog održavanja za sportske i ostale objekte,

u iznosu 6.002,38 eur,

- održavanje javne rasvjete, u iznosu 17.235,51 eur,

- čišćenje javnih površina, u iznosu 87.486,39 eur,

- održavanje nerazvrstanih cesta ulica i puteva, u iznosu 10.648,48 eur,

- održavanje zelenih površina, u iznosu 144.145,49 eur i

- održavanje komunalne infrastrukture, u iznosu 22.634,31 eur.

**Usluge promidžbe i informiranja**, rashodi su povećani jer je objavljeno više obavijesti u tiskanim medijima te su korištenje usluge elektronskih medija za potrebe informacija šire javnosti o korisnim informacijama koje su od općeg interesa. Povećane su cijene pružatelja usluga medijskog praćenja i oglašavanja u odnosu na prošlu godinu.

**Komunalne usluge**, rashod je povećan u odnosu na isto prošlogodišnje razdoblje, sastoji se od: rashoda za potrošnju vode u poslovnim prostorima i na javnim izljevima, rashoda za usluge odvoza komunalnog otpada, rashoda deratizacije i dezinsekcije na javnim površinama, rashoda za stambenu pričuvu objekata u općinskom vlasništvu i rashoda za usluge iluminacije i dekoracije povodom blagdana i usluge dimnjačara. U ovoj godini povećano je izdvajanje za stambenu pričuvu zgrade Šetalište maršala Tita 41, za potrebe sanacije krova zgrade, u tijeku je izrada projektne dokumentacije.

**Zakupnine i najamnine**, rashod sačinjavaju usluge najma opreme od tvrtke Krk sistemi d.o.o., za potrebe sustava bežičnog interneta, usluge najma prostora kino dvorane u Lovranu za potrebe održavanja priredbi koje su od interesa za širu javnost i rashod za licence za računalne programe. Rashod je povećan u odnosu na prošlu godinu zbog kupnje dodatnih licenci radi zaštite računalne opreme i programa.

**Zdravstvene i veterinarske usluge**, rashod je manji u odnosu na isto razdoblje prošle godine jer su smanjeni rashodi za veterinarske usluge koje se odnose na usluge sakupljanja i zbrinjavanja napuštenih životinja, uklanjanja lešina s javnih površina.

**Intelektualne i osobne usluge**, rashod je povećan u odnosu na prošlu godinu, sačinjavaju ga rashodi po ugovorima o djelu, rashodi za usluge odvjetnika i pravnih savjetnika, izrade geodetskih i ostalih elaborata, usluge za potrebe programa u kulturi koji je realiziran u Galeriji Laurus i Kuli te usluge za potrebe izdavanja Lovranskog lista.

**Računalne usluge**, povećan je rashod za računalne usluge zbog povećanja cijene računalnih usluga.

**Ostale usluge**, rashod je manji u odnosu na prošlu godinu, a sačinjavaju ih tiskarske i grafičke usluge, usluge čišćenja i pranja poslovnih prostora Općine Lovran, usluge čuvanja imovine na javnim površinama, te usluge s svezi organizacije manifestacije Karneval i Dan općine.

U ovoj grupi rashoda iskazani su rashodi za naknadu Poreznoj upravi koja joj pripada po članku 5. Zakona o financiranju jedinica lokalne i područne (regionalne) samouprave, u iznosu od 1% od ukupno naplaćenih prihoda, za troškove obavljanja poslova utvrđivanja, evidentiranja, naplate, nadzora i ovrhe poreza na dohodak.

**Naknada za rad predstavničkih i izvršnih tijela, povjerenstava i slično**, rashod je manji u odnosu na isto razdoblje prošle godine zbog manjeg broja održanih sjednica radnih tijela pa s tim u vezi i smanjenog iznosa naknada koje pripadaju njihovim članovima za rad u istima.

**Premija osiguranja**, rashod je povećan u odnosu na prošlu godinu jer se je povećao broj osiguranih objekata za koje je ugovoreno osiguranje u tekućoj godini.

**Reprezentacija**, rashod se odnosi na ugošćavanje poslovnih partnera i korištenja ugostiteljskih usluga.

**Članarine i norme**, rashod je realiziran za članstvo Općine Lovran u Lokalnoj akcijskoj grupi u ribarstvu „Vela Vrata“- LAGUR „Vela vrata“ i članarina Lokalnoj akcijskoj grupi „Terra Liburna“ - LAG „Terra Liburna“. Rashod je veći u odnosu na prošlu godinu iz razloga jer u ovom polugodištu isplaćena članarina Lokalnoj akcijskoj grupi u ribarstvu Vela vrata – LAGUR, a u prošloj godini članarina je isplaćena u mjesecu prosincu.

**Pristojbe i naknade**, rashod je manji u odnosu na prošlu godinu, u prošloj godini Općina Lovran platila je sudske pristojbe za postupke na sudu, a u ovoj godini ti rashodi su značajno manji.

**Troškovi sudskih postupaka**, povećani su rashodi za sudske postupke, za izlazak sudskog vještaka na teren radi procjene nekretnine koja je predmet spora.

**Ostali nespomenuti rashodi poslovanja**, odnose se na rashode u svezi zahtjeva mjesnih odbora, u ovoj godini nabavljene su pivske garniture za MO Lovranšćina, te rashodi za cvijeće i svijeće povodom obilježavanje državnih blagdana.

**34 – financijski rashodi**

**Kamate za primljene kredite i zajmove** od kreditnih i ostalih financijskih institucija izvan javnog sektora, plaćene su kamate po dugoročnom kreditu kod Zagrebačke banke d.d., rashod je manji jer je smanjena glavnica kredita pa je posljedično i niža obračunata kamata po kreditu.

**Bankarske usluge i usluge platnog prometa**, povećani su rashodi za bankarske usluge iz razlog što su povećani rashodi platnog prometa zbog povećanja cijena bankarskih usluga.

**Zatezne kamate**, realizirali su se rashodi za zatezne kamate zbog kašnjenja u podmirenju dospjelih obveza.

**35 – subvencije**

**Subvencije trgovačkim društvima u javnom sektoru**, povećani su rashodi za subvencije, sačinjavaju ih:

- subvencija KD Autotrolej d.o.o,, u iznosu 94.961,94 eur, povećana je u odnosu na prošlu godinu zbog povećanja rashoda poslovanja društva i

- subvencija KD Komunalac d.o.o. Jurdani za sufinanciranje troškova upravljanja i održavanja saniranim odlagalištem otpada Osojnica, u iznosu 2.178,86 eur.

**36 - pomoći dane u inozemstvo i unutar općeg proračuna**

**Tekuće pomoći unutar općeg proračuna,** realizirane su u iznosu 637,07 eur, a odnose se na pomoć Proračunu Primorsko goranske županije za Javnu ustanovu Zavod za prostorno uređenje, namijenjena za osiguranje uvjeta za povezivanje pojedinih jedinica lokalne samouprave (Općine Lovran) na informacijski sustav prostornog uređenja PGŽ - web geografski informacijski sustav.

**Tekuće pomoći proračunskim korisnicima drugih proračuna,** tekuće pomoći proračunskim korisnicima drugih proračuna, ostvarene su u iznosu 463.537,40 eur, odnose se na pomoći proračunskim korisnicima drugih proračuna kako slijedi:

- tekuća pomoć Osnovnoj školi Viktor Car Emin u Lovranu, u iznosu 24.412,52 eur,

- tekuća pomoć Umjetničkoj organizaciji Matka Brajše Rašana, u iznosu 5.981,00 eur,

- tekuća pomoć Dječjem vrtiću Opatija, u iznosu 292.999,98 eur,

- tekuća pomoći Javnoj vatrogasnoj postrojbi Opatija, u iznosu 106.442,06 eur,

- tekuća pomoć Gradskoj knjižnici i čitaonici Opatija, u iznosu 22.649,48 eur,

- tekuća pomoć Centru za poljoprivredu i ruralni razvoj Primorsko goranske županije, u iznosu 2.654,46 eur,

- tekuća pomoć proračunu Primorsko goranske županije, za sufinanciranje Doma zdravlja PGŽ, za rad dežurne ambulante opće medicine u Rijeci, Cambijerijeva 2, u iznosu 746,65 eur,

- tekuća pomoć proračunu Primorsko goranske županije, za sufinanciranje Doma zdravlja PGŽ, za palijativnu skrb bolesnicima, u iznosu 1.615,00 eur i

- tekuća pomoć proračunu Primorsko goranske županije, za sufinanciranje Doma zdravlja PGŽ, za rad ambulante obiteljske medicine u Lovranu, u iznosu 6.036,25 eur.

**Kapitalne pomoći proračunskim korisnicima drugih proračuna**, realizirana je kapitalna pomoć u iznosu 1.362,35 eur, u cijelosti se odnosi se na kapitalnu pomoć Javnoj vatrogasnoj postrojbi Opatija.

**37 - naknade građanima i kućanstvima na temelju osiguranja i druge naknade**

**Naknade građanima i kućanstvima u novcu**, realizirane su u iznosu 34.375,66 eur, veće su u odnosu na prošlu godinu, a sačinjavaju ih:

- isplaćene stipendije učenicima i studentima, u iznosu 20.700,00 eur,

- novčana pomoć za subvenciju stanovanja socijalno ugroženim građanima, u iznosu 3.565,66 eur,

- dar novorođenoj djeci, u iznosu 4.900,00 eur,

- jednokratne novčana pomoć socijalno ugroženim građanima, u iznosu 4.160,00 eur i

- pomoć umirovljenicima, u iznosu 1.050,00 eur.

**Naknade građanima i kućanstvima u naravi,** realizirane su više u odnosu na prošlu godinu, sačinjavaju ih pomoći za sufinanciranje prijevoza socijalno ugroženih građana, sufinanciranje prehrane djece u vrtiću i učenika osnovne škole, pomoć socijalno ugroženim građanima u hrani i higijenskim potrepštinama.

**38 – ostali rashodi**

**Tekuće donacije u novcu**, realizirane su u iznosu 134.353,21 eur, rashod je veći u odnosu na isto razdoblje prošle godine, proveden je javni poziv udrugama da prijave programe i projekte koji će se sufinancirati iz Proračuna Općine Lovran. Zaključeni su ugovori o donacijama s korisnicima sredstava, čiji programi su prihvaćeni jer je procijenjeno da isti pridonose zadovoljavanju općih potreba stanovništva Općine Lovran, u području kulture, sporta, brige o starijima, brige o djeci i napuštenim životinjama.

**Kapitalne pomoći kreditnim i ostalim financijskim institucijama te trgovačkim društvima u javnom sektoru,** realizirani su rashodi za kapitalnu pomoć KD Autotrolej, u iznosu 4.111,70 eur namijenjenu nabavi nove komunalne opreme (iz naknade za razvoj).

**Rashodi za nabavu nefinancijske imovine**

**42 - Rashodi za nabavu proizvedene dugotrajne imovine**, realizirani su manje u odnosu na prošlu godinu, sačinjavaju ih rashodi za ulaganja izgradnju nerazvrstanih cesta, uređenje javnih površina i nabavu opreme.

**Poslovni objekti**

**Poslovni objekti,** nisu realizirani rashodi za poslovne objekte, u prošloj godini izvršena su ulaganja u poslovne objekte za uređenje zgrade Novi društveni dom.

**Izgradnja nerazvrstanih cesta**

**Ceste**, izvršena su ulaganja za potrebe izrade dokumentacije za nerazvrstanu cestu Žičara Učka u Medveji i izrađen je idejni projekt prometnice: Spojna cesta ulice Brajdice i ulice Rezine (cesta oko škole). U prošloj godini izvršena su građevinski radovi na izgradnji nerazvrstane ceste u Poduzetničkoj zoni Lokva što je razlog za manje ostvarena ulaganja u izgradnju nerazvrstanih cesta u ovoj godini.

**Ostali građevinski objekti**, izvršeni su radovi i usluge na kapitalnim projektima na uređenju javnih površina, uređenje sportskih objekata i proširenju groblja, kako slijedi:

**Uređenje javnih površina**

Na javnim površinama izvršena su ulaganja u iznosu 53.126,56 eur, realizirana su ulaganja na projektima Uređenju lovranskih plaža, Uređenju dječjih igrališta i za potrebe projekta Uređenja parkirališta Brajdice izrađen je geodetski situacijski nacrt stvarnog stanja za potrebe projektiranja na k.č. 126/1 - Parkiralište Brajdice.

**Uređenje sportskih objekata**

Pristupilo se realizaciji Projekta – Pomoćno nogometno igralište u Lovranu, izrađen je elaborat o sportskoj, društvenoj i ekonomskoj opravdanosti izgradnje pomoćnog nogometnog igrališta. Projekt je prijavljen za sufinanciranje od strane Ministarstva turizma i sporta, te su za potrebe njegove realizacije odobrena sredstva u iznosu 45.000,00 eur.

**Proširenje groblja**

Za potrebe realizacije Projekta - Proširenja groblja u Lovranu, izrađen je troškovnika 1. faze proširenja na k.č. 230/48 k.o. Lovran.

**Postrojenja i oprema**

**Uredska oprema i namještaj**, u ovoj godini izvršena su ulaganja u nabavu opreme:

- za Projekt kuća Lovranskega guca, izrađene su i montirane natpisne ploče i ploče za makete broda, nabavljene su staklene kutije za maketa brodica u Kuli i nabavljena je računalna oprema,

- za potrebe uređenja nogometnog igrališta u Lovranu, nabavljene su garderobne klupe i zidne vješalice.

**Uređaji, strojevi i oprema za ostale namjene**, u ovoj godini nabavljana je nova komunalna oprema, nabavljeni su koševi za smeće u Ulici cesta 43. Istarske divizije.

**Nematerijalna proizvedena imovina**

**Ulaganja u računalne programe,** u ovoj godini nije bilo izdataka za računalne programe, dok su u istom razdoblju prošle godine nabavljena jedna nova licenca za računalne programe.

**Umjetnička, literarna i znanstvena djela**, za potrebe Projekta kuća Lovranskega guca, izrađene su i postavljene fotografije.

**Ostala nematerijalna proizvedena imovina**, za potrebe Projekta kuća Lovranskega guca, izrađena je video prezentacija - Kuća Lovranskega guca.

**45 - Dodatna ulaganja na građevinskim objektima**

**Dodatna ulaganja na građevinskim objektima**, u ovoj godini izvršena su dodatna ulaganja u prostorijama Dječjeg vrtića u Lovranu, radovi su izvedeni na postavi nove led rasvjete. U poslovnom prostoru 43 istarske divizije 1/13, dobivena je elektroenergetska suglasnost za dokup elektro snage za potrebe obavljanja djelatnosti u prostoru.

**Primitci i izdatci za financijsku imovinu i otplate zajmova**

**Primici od financijske imovine i zaduživanja,** Općina Lovran u ovoj godini nije imala primitke od financijske imovine i zaduživanja.

**Izdaci za financijsku imovinu i otplate zajmova**

**Izdaci za financijsku imovinu i otplate zajmova**, izvršeni su izdaci u iznosu 49.771,06 eur, u cijelosti se odnose na otplatu dugoročnog kredita kod Zagrebačke banke d.d.

U 2022. godini Općina Lovran prijevremeno je otplatila kredit kod Erste&steiermarkische bank d.d. (sredstva kredita su bila korištena za kupnju 12 stanova od Agencije za pravni promet posredovanje nekretninama - APN-a) i kredit kod Hrvatske banke za obnovu i razvitak (sredstva kredita su bila korištena za modernizaciju javne rasvjete na području Općine Lovran). Prijevremena otplata navedenih kredita realizirana je iz dugoročnog kredita kod Zagrebačke banke d.d. koji je jedini dugoročni kredit koji otplaćuje Općine Lovran, čija otplata će završiti u 2026. godini.

**1.1.2. Prikaz ostvarenog manjka odnosno viška proračuna Općine Lovran**

Odlukom o raspodjeli rezultata Općine Lovran za 2023. godinu („Službene novine Općine Lovran“ br. 9/24), utvrđen je višak prihoda i primitaka u iznosu 180.012,68 eur, sastoji se od:

1. Manjka prihoda od nefinancijske imovine, u iznosu -672.707,04 eur, kako slijedi:

- viška prihoda od nefinancijske imovine, kojeg čine sredstva komunalnog doprinosa, u iznosu 397.083,04 eur,

- manjka prihoda od nefinancijske imovine, kojeg čine prihodi od kapitalnih pomoći iz Državnog proračuna temeljem prijenosa EU sredstava, u iznosu -1.069.790,08 eur.

2. Viška prihoda poslovanja, u iznosu 852.719,72 eur, kako slijedi:

- viška prihoda poslovanja, kojeg čine sredstva spomeničke rente, u iznosu 53.182,49 eur i

- viška prihoda poslovanja, prihoda od općih prihoda i primitaka, u iznosu 799.537,23 eur.

Preneseni višak prihoda iz prethodnih razdoblja raspoređen je Prvim izmjenama i dopunama Proračuna za 2024.g. („Službene novine Općine Lovran“ br. 11/24) za programe i aktivnosti koji se planiraju realizirati tijekom 2024. godine.

U ovom izvještajnom razdoblju, s prenesenim viškom prihoda iz prethodnih razdoblja, ostvaren je višak prihoda i primitaka u iznosu 1.077.296,05 eur, ostvareni višak sačinjavaju:

- višak prihoda poslovanja, u iznosu 1.437.556,17 eur,

- manjak prihoda od nefinancijske imovine, u iznosu -310.489,06 eur i

- manjak primitaka od financijske imovine, u iznosu -49.771,06 eur.

**1. 2. Obrazloženja posebnog dijela izvještaja o izvršenju proračuna**

Izvještaj o izvršenju posebnog dijela proračuna sastoji se od:

- Izvršenja rashoda i izdataka proračuna prema organizacijskoj klasifikaciji i

- Izvršenja rashoda i izdataka proračuna prema programskoj klasifikaciji

**1.2.1. Izvršenje rashoda i izdataka proračuna prema organizacijskoj klasifikaciji**

Izvještaj o izvršenju proračuna prema organizacijskoj klasifikaciji daje pregled izvršenja proračuna po razdjelima i glavama, a iz kojeg je vidljivo da su ukupni rashodi u iznosu od 1.703.153,60 eur izvršeni kroz tri razdjela, kako slijedi:

1. Razdjel 010 PREDSTAVNIČKA I IZVRŠNA TIJELA, koji se sastoji od tri glave:

 01005 AKTIVNOSTI OPĆINSKOG VIJEĆA

 01010 AKTIVNOSTI OPĆINSKOG NAČELNIKA

01015 MJESNI ODBORI, REALIZIRANI RASHODI U IZNOSU.

Realizirani rashodi u ovom razdjelu iznose 86.859,48 eur.

2. Razdjel 030 UPRAVNI ODJEL ZA DRUŠTVENE DJELATNOSTI, FINANCIJE I PRORAČUN, koji se sastoji od glave:

 03005 Upravni odjel za društvene djelatnosti, financije i proračun,

Realizirani rashodi u ovom razdjelu iznose 851.211,18 eur.

3. Razdjel 040 UPRAVNI ODJEL ZA KOMUNALNI SUSTAV I PROSTORNO PLANIRANJE, koji se sastoji od glave:

 04005 Upravni odjel za komunalni sustav i prostorno planiranje

Realizirani rashodi u ovom razdjelu iznose 765.082,94 eur.

**1.2.2. Izvršenja rashoda i izdataka proračuna prema programskoj klasifikaciji**

**1.2.2.1. Razdjel 010 PREDSTAVNIČKA I IZVRŠNA TIJELA**

**Glava 01005 AKTVNOSTI OPĆINSKOG VIJEĆA,**

**Program: 1000 Predstavnička vlast, sačinjavaju ga sljedeće aktivnosti:**

A501051 Naknade za rad Općinskog vijeća i radnih tijela

A501053 Potpore političkim strankama

A501059 Međunarodna, regionalna i tuzemna suradnja

A501061 Javna priznanja Općine Lovran

Kroz aktivnosti iz Programa Predstavnička vlast izvršeni su rashodi vezani uz rad Općinskog vijeća Općine Lovran, održane su sjednice Općinskog vijeća na kojima su donijete odluke kojima se uređuju brojna pitanja od interesa za građane Općine Lovran i isplaćene su naknade općinskim vijećnicima, članovima radnih tijela općinskog vijeća i načelniku Stožera civilne zaštite Općine Lovran.

Političkim strankama koje su zastupljene u Općinskom vijeću Općine Lovran isplaćena su sredstva za financiranje njihovog rada.

Izvršene su aktivnosti međunarodne i regionalne suradnje za vrijeme Dana Općine ugošćavanjem stranih Delegacija iz pobratimljenih gradova te protokolarnu reprezentaciju i nabavku protokolarnih poklona i suvenira.

Na svečanoj sjednici Općine Lovran dodijeljene su zahvalnice općinskog načelnika, te nagrada za životno djelo koja obuhvaća i financijski dio.

Ostvareni su postavljeni ciljevi; osiguran je rad predstavničkog i ostalih tijela, obavljene protokolarne aktivnosti i promidžba općine uz proslavu Dana Općine, nastavljeno jačanje gospodarskih, kulturnih, sportskih i drugih veza te dano priznanje građanima za doprinos zajednici.

**Program: 1001 Nacionalne manjine, sačinjavaju ga sljedeće aktivnosti:**

A501151 Vijeće talijanske nacionalne manjine

U 2023. godini provedeni su Izbori za članove vijeća i predstavnike nacionalnih manjina te je konstituirano vijeće talijanske nacionalne manjine. Rješenjem Ministarstva pravosuđa, uprave i digitalne transformacije Klasa:UP/I-16-02/23-01/375, Urbroj:514-09-02-02/01-24-06 od 21. svibnja 2024. godine pod registarskim brojem 966 odobren je upis Vijeća Talijanske autohtone nacionalne manjine Općine Lovran u Registar vijeća, koordinacija vijeća i predstavnika nacionalnih manjina kojim danom upisa Vijeće stječe svojstvo pravne osobe.

Ostvareni su postavljeni ciljevi; osiguran je izbor i rad vijeća nacionalne manjine, njihove protokolarne aktivnosti, postignuta transparentnost rada, pripadnici nacionalne manjine zadovoljni su odrađenim, obogatila su se društvena zbivanja i promidžba općine kroz djelovanje i rad nacionalne manjine, a time doprinijelo i jačanju gospodarskih, kulturnih, sportskih i drugih veza.

**Glava 01010 AKTIVNOSTI OPĆINSKOG NAČELNIKA,**

**Aktivnosti općinskog načelnika realizirane su kroz programe:**

**Program: 1002 Izvršno tijelo,** koje se sastoji od sljedećih aktivnosti:

A501251 Naknada za rad izvršnog tijela

A501254 Proračunska zaliha

A501255 Sredstva pomoći za elementarne nepogode

A501257 Promidžba općine i informiranje

A501259 Pokroviteljstva

Kroz aktivnosti iz Programa Izvršnog tijela nalaze se rashodi koji se odnose na naknadu članovima radnih tijela općinskog načelnika, rashodi za usluge objave u javnim glasilima informacija od značaja za stanovnike Općine Lovran te ostali nespomenuti rashodi poslovanja koji obuhvaćaju reprezentaciju.

U prethodnom razdoblju sredstva proračunske zalihe, kao ni sredstva pomoći drugim proračunima ili fizičkim osobama uslijed elementarnih nepogoda nisu korištena.

Izvršene su aktivnosti promidžbe općine i informiranja dodjelom sredstava za medijsko informiranje i promidžbu, temeljem javnog poziva sukladno Zakonu o elektroničkim medijima.

Pod aktivnošću Pokroviteljstva dodijeljeno je pokroviteljstvo temeljem Odluke o kriterijima i postupku za prihvaćanje pokroviteljstva općinskog načelnika Općine Lovran u 2024. godini.

Ostvareni su ciljevi osiguranja rada izvršnog tijela i radnih tijela izvršnog tijela, vidljivost, obavještavanje i informiranje građana, povećana je razina upoznatosti građana sa radom Općine i donesenim odlukama i transparentnost.

**Program: 1003 Program manifestacija i obljetnica,** koje se sastoji od sljedećih aktivnosti:

A501350 Dan Općine Lovran

A501351 Karneval

A501354 Marunada

A501373 Manifestacije sufinancirane od Općina Lovran

A501374 Advent u Lovranu

A501376 Festival svjetlosti

A501378 Festival pokreta

U sklopu Programa manifestacija i obljetnica u siječnju je održan Karneval.

Uz obilježavanje Dana Općine Lovran održana je svečana sjednica Općinskog vijeća Općine Lovran u travnju, kao i dodjela javnih priznanja te ostale aktivnosti vezane za organizaciju sportskih, kulturnih i zabavnih manifestacija u sklopu Dana Općine Lovran.

Od ostalih manifestacija održana je 15. regata tradicijskih barki na jedra „Nino Gašparinić“, 29. tradicionalni nogometni turnir za morčiće „Sveti Juraj“, maškarani boćarski turnir, nastup KUD Lovor za Dan Općine, Maškarana regata 2024., Lovranska regata za Dan Općine, Zubijada i Kup sv. Jurja 2024.

Ostvareni su ciljevi da se potakne što više društvenih zbivanja, a pritom izvrši promidžba Općine, da se poveća posjećenost Lovrana i raznovrsnost ponude, vidljivost i promocija. Povećala se posjećenost od strane turista, cjelogodišnji turizam i broj noćenja temeljem organiziranih kulturnih i zabavnih manifestacija.

**Program: 1004 Potpore od posebnog značaja,** koje se sastoji od sljedećih aktivnosti:

A501467 Potpore udrugama od posebnog značaja za razvoj zajednice - javni poziv

A501469 Potpore malih vrijednosti

Realizirani su rashodi za donacije udrugama za razvoj civilnog društva, zaštitu najugroženijih skupina u društvu zaštita djece i starijih osoba, zaštita životinja kao i potpora programima udruga koje promiču interese antifašističkih boraca i hrvatskih branitelja.

U okviru programa Potpore udrugama od posebnog značaja za razvoj zajednice po javnom pozivu provelo se i provodi se niz aktivnosti koje bi trebale doprinijeti kvalitetnijem razvoju civilnog društva.

U okviru aktivnosti Potpore malih vrijednosti dodjeljivala su se sredstva po javnom pozivu za manje pojedinačne projekte, a ovisno o područjima-sport, obrazovanje i kultura, civilno društvo i socijalna skrb.

Postignuti su ciljevi da se uključi stanovnike u javni život JLS-a, da se stvore bolji uvjeti za život, razvoj civilnog društva i podizanje kapaciteta udruga na području Općine Lovran te da se kroz aktivnost udruga i ustanova još više zadovolje potrebe građana.

**Glava 01015 MJESNI ODBORI**

**Aktivnosti mjesnih odbora realizirane su kroz:**

**Program: 4000 Redovne aktivnosti mjesnih odbora,** koji se sastoji od sljedećih aktivnosti:

A504050 Poslovanje MO Lovranšćina

A504051 Poslovanje MO Medveja

A504052 Poslovanje MO Bahova

A504053 Poslovanje MO Rezine

Aktivnosti mjesnih odbora redovito se realiziraju na način da svoje programe ostvaruju kroz Proračun Općine Lovran, dostavljanjem zaključaka sa sjednica vijeća mjesnih odbora na provedbu upravnim odjelima Općine Lovran.

Na taj način su postignuti ciljevi budući su stanovnici uključeni u rad JLS, ostvaruje se bolja povezanost i informiranost zajednice sa izvršnom vlašću i upravnim tijelima Općine Lovran te dobivaju detaljnija saznanja o potrebama stanovništva na područjima mjesnih odbora, dok mjesni odbori u suradnji s građanima donose odluke o trošenju financijskih sredstava za potrebe o kojima odluku donose sami.

**1.2.2.2. Razdjel 030 - UPRAVNI ODJEL ZA DRUŠTVENE DJELATNOSTI, FINANCIJE I PRORAČUN**

**Glava 03005 Upravni odjel za društvene djelatnosti, financije i proračun**

**Program: 2000 Predškolski odgoj i školstvo,** koji se sastoji od sljedećih aktivnosti:

A502051 Sufinanciranje O.Š."V.C.Emina"

A502053 Stipendiranje učenika i studenata

A502055 Sufinanciranje Umjetničke škole Matka Brajše Rašana

A502057 Smještaj djece u ostale vrtiće na području PGŽ

A502059 Sufinanciranje dječjeg vrtića na području Općine Lovran

A502060 Sufinanciranje školskih marendi i boravka učenika u produženom boravku

A502061 Pomoć za nabavu školskih udžbenika

A502062 Nagrade učenicima za uspjeh u obrazovanju i rezultate na natjecanjima

Sve aktivnosti koje s realiziraju putem Dječjeg vrtića Opatija i Osnovne škole Viktor Car Emin iz Lovrana s kojima se zaključuje ugovor o sufinanciranju realizirale su se redovno. U okviru aktivnosti sufinanciranja osnovne škole, radi se o osiguravanju sredstava za rad produženog boravka, rashodi za nastavni materijal, nagrade učenicima za uspješno osmogodišnje školovanje, rad školskog sportskog kluba, prijevoz učenika na izvan učioničku nastavu, prijevoz i kotizacija učenika na natjecanje, naknade troškova službenog puta osobama izvan radnog odnosa ( odlazak učenika na dodjelu nagrade u Cipar.)

Nadalje, u okviru aktivnosti Sufinanciranje školskih marendi i boravka učenika u produženom boravku realizira se dio programa koji se odnosi na sufinanciranje školskih marendi (ostatak do punog iznosa cijene marende povrh iznosa osiguranog državnim proračunom) i boravka učenika u produženom boravku (fiksni dio cijene produženog boravka, neovisno o socijalnom statusu.)

Redovito se sufinancira i rad Umjetničke škole Matka Brajše Rašana, područni odjel Lovran.

Aktivnosti sufinanciranja dječjeg vrtića na području Općine Lovran redovito se realiziraju: postotni udio u plaćama zaposlenih, doprinosima na plaće, ostale rashode vezane uz prava zaposlenika iz radnog odnosa, naknade za prijevoz, službena putovanja i stručno usavršavanje, uredski materijal i rashode za telefonske i druge usluge, objave u sredstvima javnog informiranja i druge rashode vezane za rad DV Opatija. Za sufinanciranje smještaja djece u druge vrtiće na području PGŽ nije bilo zaprimljenih zahtjeva.

U prvih šest mjeseci tekuće godine ostvareni su svi ciljevi vezani za aktivnosti koje su provedene u ovom razdoblju, dok će se za ostale, čija provedba tek predstoji, Aktivnosti realizirati do kraja godine.

**Program: 2001 Kultura,** koji se sastoji od sljedećih aktivnosti:

A502150 Sufinanciranje Gradske knjižnice Grada Opatije

A502152 Izdavanje Lovranskog lista

A502153 Održavanje javnog sata

A502168 Programi i manifestacije u kulturi

Program kulture realiziran je u planiranom obimu i dinamici, sa Gradskom knjižnicom i čitaonicom zaključen je ugovor o sufinanciranju za 2024. godinu. Objavljena su dva broja Lovranskog lista, a glavnina programa u kulturi realizira se u Galeriji Laurus i lovranskoj Kuli kroz glazbene nastupe, izložbe slika, raznovrsne radionice, predavanja i druge slične aktivnosti u kulturi.

**Program: 2002 Javne potrebe u kulturi,** koji se sastoji od sljedećih aktivnosti:

A502258 Potpore udrugama u kulturi-javni poziv

Po provedenom javnom pozivu zaključeni su ugovori o donacijama s brojnim udrugama u kulturi koje svoje aktivnosti i programe realiziraju na području Općine Lovran.

Neki od programa su realizirani u prvom dijelu godine, dok će se ostatak provesti do kraja godine, tako da je povećana društvena uključenosti građana, posebice djece i mladih u kulturni život, obogaćena je turistička ponuda Općine Lovran kroz kulturne aktivnosti te posljedično povećan i broj noćenja temeljem organiziranih manifestacija.

U Galeriji Laurus održana je promocija pet posljednjih časopisa Zbornik Lovranšćine, održan je 32. međunarodni festival puhačkih orkestara „Naš svijet je glazba“ i gostovanje KUD-a Lovor na tradicionalnom susretu zborova u Budimpešti.

**Program: 2003 Javne potrebe u sportu**, koji se sastoji od sljedećih aktivnosti:

A502350 Potpora udrugama u sportu-javni poziv

A502370 Nagrade sportašima za osvojene medalje na sportskim natjecanjima

Udruge u sportu realiziraju svoje programe posredstvom Zajednice sportskih udruga Općine Lovran. Zajednica obavlja Zakonom definirane poslove te predlaže Općini Lovran financijske okvire sufinanciranja rada sportskih udruga u cijelosti, raspisuje i provodi Javni poziv za sufinanciranje redovnih programa rada klubova. Zajednica izrađuje plan alokacije sredstava za programsku djelatnost sportskih udruga, te skrbi za isplatu tih sredstava sukladno godišnjem planu. U prethodnom šestomjesečnom periodu sve aktivnosti su realizirane te se isplaćuju redovno po zahtjevima.

**Program: 2004 Socijalna skrb,** koji se sastoji od sljedećih aktivnosti:

A502451 Pomoći kućanstvima za stanovanje

A502455 Pomoć u kući osobama treće životne dobi

A502456 Potpore za novorođeno dijete

A502457 Pomoć u novcu obiteljima i pojedincima

A502459 Pomoć u naravi za pogrebne troškove

A502460 Prehrana djece u vrtiću

A502461 Prehrana dojenčadi

A502462 Sufinanciranje prijevoza učenika i studenata

A502463 Prehrana učenika u osnovnoj školi-uvjet prihoda

A502464 Pomoć obiteljima i kućanstvima za prehranu i higijenske potrepštine

A502465 Pomoć u naravi - javni prijevoz invalida, dobrovoljnih davatelja krvi i umirovljenika

A502468 Humanitarna djelatnost Hrvatskog crvenog križa

A502470 Potpore humanitarnim organizacijama i udrugama u socijali - javni poziv

A502471 Pomoć umirovljenicima

A502472 Prijevoz pokojnika

A502473 Poziv zaželi – prevencija institucionalizacije

Program socijalne skrbi realizira se u skladu s potrebama i interesima socijalno ugroženih pojedinaca s područja Općine Lovran. Pomoći u naravi koje su redovito realizirane do sada su: prehrana djece u vrtiću i osnovnoj školi, prehrana dojenčadi, nabava paketa hrane i higijenskih potrepština, sufinanciranje cijene prijevoza učenika i studenata, prijevoz invalida, dobrovoljnih davalaca krvi i umirovljenika.

Osobe starije životne dobi i slabijeg imovinskog stanja, koriste pomoć u kući koji dio programa se realizira posredstvom Hrvatskog crvenog križa – Gradsko društvo Opatija.

Redovno su se, po zahtjevima ostvarivala prava na jednokratnu novčanu pomoć, pravo na potporu za novorođeno dijete, pravo na potpore u vezi s odgojem i obrazovanjem, pravo na podmirenje dijela troškova boravka djece u predškolskim ustanovama, pravo na potporu za troškove školske marende, pravo na potporu za troškove ručka u programu produženog boravka u osnovnoškolskoj ustanovi i pravo na podmirenje troškova usluge pomoći u kući. Time su do sada ostvareni ciljevi da se sustavno i kontinuirano pruže što kvalitetnije i raznovrsnije usluge socijalno najugroženijim skupinama građana, da se pomogne kućanstvima u podmirivanju troškova; smanji cijena prijevoza studenata, te sustavno bolje skrbi o djeci i mladima kroz razne aktivnosti.

Općina Lovran potpisala je ugovor o dodjeli bespovratnih sredstava za projekt koji se financira iz Europskog socijalnog fonda plus u financijskom razdoblju 2021.-2027. u okviru programa „Učinkoviti ljudski potencijali 2021.-2027.“-Zaželi-prevencija institucionalizacije. Pod nazivom projekta „Ruke pomoći“ planira se zapošljavanje 6 osoba; radnika za pružanje pomoći starijim osobama.

**Program: 2005 Sufinanciranje zdravstvenog programa Doma zdravlja PGŽ,** koji se sastoji od sljedećih aktivnosti:

A502552 Sufinanciranje rada turističke ambulante

A502554 Sufinanciranje Doma zdravlja PGŽ za dežurstvo u Rijeci, Cambierieva 2

A502555 Sufinanciranje Doma zdravlja PGŽ za palijativnu skrb bolesnika

A502556 Sufinanciranje Doma zdravlja PGŽ za rad ambulante opće / obiteljske medicine u Lovranu

A502557 Sufinanciranje Doma zdravlja PGŽ za nadstandard cijepljenja

Zaključeni su ugovori o sufinanciranju za navedene dijelove programa s Domom zdravlja Primorsko goranske županije, program se realizira kako je planirano.

Time su postignuti ciljevi poboljšanja standarda zdravstvene zaštite i uvjeta u zdravstvenim ustanovama te zaštita i unapređenje zdravlja građana svih dobnih skupina.

**Program: 2006 Zdravstvena zaštita,** koji se sastoji od sljedećih aktivnosti:

A502651 Pomoć djeci s teškoćama u govoru-logopedske vježbe

A502653 Preventivni zdravstveni pregledi

A502654 Fizička aktivnost starijih kao preduvjet aktivnog i zdravog starenja

Aktivnosti logopedskih vježbi se redovito provode, dok će se za provođenje preventivnih pregleda i održavanja provođenja fizičke aktivnosti starijih objaviti i provesti javni pozivi za odabir provoditelja.

**Program: 3000 Poslovanje općinske uprave,** koji se sastoji od sljedećih aktivnosti:

A503050 Poslovanje Općinske uprave

K503051 Nabava opreme za potrebe upravnih tijela

A503052 Izdaci za financijsku imovinu i otplatu zajmova Općine Lovran

K503055 Nabava službenog vozila

Za potrebe poslovanja općinske uprave izvršeni su rashodi za podmirenje osnovnih potreba za redovan rad uprave Općine Lovran: rashodi za plaće zaposlenih, ostalih rashoda za zaposlene koji obuhvaćaju naknade za dulje bolovanje, darove u naravi za Uskrs, regres za godišnji odmor, naknade za prijevoz na posao i s posla, rashode za stručno usavršavanje zaposlenika. Realizirani su rashodi za materijal i energiju koji obuhvaćaju nabavu uredskog materijala, literature, sredstva za čišćenje, potrošnju električne energije, gorivo za službena vozila i nabavu lož ulja. Izvršeni su rashodi za usluge koji obuhvaćaju troškove telefona i mobitela, usluge interneta, usluge tekućeg održavanja, usluge promidžbe i informiranja, objave oglasa i natječaja, komunalne usluge, zakupnine i najamnine, odnose, intelektualne usluge koje obuhvaćaju usluge odvjetnika, javnog bilježnika, druge intelektualne usluge u svezi izrade projektne dokumentacije, troškova vještačenja i procjene nekretnina, računalne usluge i ostale usluge. Ostali nespomenuti rashodi obuhvaćaju premije osiguranja, pristojbe i naknade, troškove sudskih postupaka i financijske rashode.

**1.2.2.3. Razdjel 040 - UPRAVNI ODJEL ZA KOMUNALNI SUSTAV I PROSTORNO**

 **PLANIRANJE**

**Glava 04005 Upravni odjel za komunalni sustav i prostorno planiranje**

**Program: 5000 Prostorno i urbanističko planiranje,** koji se sastoji od sljedećih aktivnosti:

K505050 Izrada prostornih planova

A505053 Zavod za prostorno uređenje PGŽ korištenje Informacijskog sustava prostornog uređenja PGŽ

A505054 Nadogradnja GIS sustava

U izvještajnom razdoblju izvršena je uplata tekuće pomoći Javnoj ustanovi Zavod za prostorno uređenje Primorsko-goranske županije za korištenje informacijskog sustava prostornog uređenja PGŽ te je aktivnost izvršena u cijelosti sukladno planiranom. U sklopu projekta nadogradnja GIS sustava i Izrada prostornih planova u izvještajnom razdoblju nisu vršene aktivnosti

**Program: 5001 Tekuće održavanje komunalne infrastrukture,** koji se sastoji od sljedećih aktivnosti:

A505164 Održavanje čistoće javnih površina

A505151 Održavanje javnih i nerazvrstanih cesta

A505152 Održavanje javne rasvjete

A505153 Održavanje javnih izljeva, hidranata i javnih cisterni

A505154 Dezinsekcija i deratizacija

K505157 Nabava komunalne opreme

A505159 Održavanje komunalne infrastrukture

A505160 Sustav bežičnog interneta

A505163 Održavanje zelenih površina - parkovi i ostale zelene površine

A505165 Čuvanje imovine na javnim površinama

A505166 Veterinarsko higijeničarska služba

A505167 Aktivnosti na projektu izgradnje širokopojasne infrastrukture - e-Županija

A505168 Aktivnosti na projektu zaštite životinja

A505170 Održavanje javnih wc-a

Program tekućeg održavanja komunalne infrastrukture se realizirao se planiranom dinamikom.

Održavanje čistoće javnih površina i održavanje javnih i nerazvrstanih cesta povjereno je KD Komunalac d.o.o. i KD Stubica d.o.o. te se izvršava sukladno ugovorenim količinama i planiranom dinamikom. U izvještajnom razdoblju izvršene su hitne intervencije na održavanju komunalne infrastrukture, primarno u okviru pojačanog čišćenja javnih površina od nepropisno odbačenog otpada.

Aktivnost održavanja javnih i nerazvrstanih cesta obuhvaća rashode tekućeg održavanje nerazvrstanih cesta u naseljima, tekuće održavanje kolnika i nogostupa, vertikalne i horizontalne signalizacije te odbojnika i ograda na prometnicama.

Aktivnost održavanja javne rasvjete obuhvaća održavanje instalacija javne rasvjete, zamjene rasvjetnih tijela, troškove električne energije za rasvjetljavanje površina javne namjene, te troškove prigodne iluminacije i dekoracije. U izvještajnom razdoblju aktivnost je realizirana u skladu s planiranom dinamikom i ugovorenim troškovima.

Održavanje javnih izljeva, hidranata i javnih cisterni odnosi se na održavanje i potrošnju vode na javnim špinama i tuševima. U izvještajnom razdoblju realizirano je sukladno planiranoj dinamici, dok se pojačana realizacija planira tijekom srpnja i kolovoza, odnosno tijekom ljetne sezone radi korištenja tuševa na plažama.

Mjere obvezne dezinsekcije i deratizacije vrše se kao redovne i preventivne mjere. U izvještajnom razdoblju izvršene su redovne proljetne mjere dezinsekcije i deratizacije sukladno planu.

Nabava komunalne opreme realizira se sukladno utvrđenim potrebama, a odnosi se na nabavu nove komunalne opreme na javnim površinama i površinama javne namjene. Aktivnost se realizira sukladno identificiranim potrebama.

Održavanje komunalne infrastrukture vrši se prema utvrđenim potrebama te obuhvaća popravak i održavanje postojeće opreme, zamjene oštećenih elemenata, potrebne građevinske radove i slično na javnim površinama, sustavu oborinske odvodnje i nerazvrstanim cestama. Aktivnost se realizira sukladno identificiranim potrebama

Sustav bežičnog interneta odnosi se na uslugu DTK mreže, pružanja hotspot usluge za besplatnu wifi mrežu, najam i održavanje web kamera, te se realizira sukladno godišnjim ugovorima o održavanju.

Aktivnosti održavanja zelenih javnih površina - parkovi i ostale zelene površine obuhvaća troškove usluga održavanja parkova i zelenih površina, pješačkih površina, dječjih igrališta, te košnje javnih površina što je povjereno komunalnom društvu Stubica d.o.o. te se odvija temeljem godišnjih i mjesečnih planova sukladno ugovoru, troškove potrošnje vode za navodnjavanje parkova, sanitarne sječe i intervencijama na zelenim površinama.

Čuvanje imovine na javnim površinama realizira se u razdoblju od 1. srpnja do 31. kolovoza, te u izvještajnom razdoblju nisu provođene aktivnosti čuvanja imovine.

Veterinarsko higijeničarska služba vrši se putem ugovora s Veterinarskom stanicom Rijeka te se realizira sukladno provedenim intervencijama.

U sklopu projekta E-županija u izvještajnom razdoblju nije bilo aktivnosti.

**Program: 5002 Kupnja zemljišta za kapitalne projekte,** koji se sastoji od sljedećih aktivnosti:

K505250 Kupnja zemljišta za buduće kapitalne projekte

U izvještajnom razdoblju nisu realizirani rashodi za kupnju zemljišta.

**Program: 5003 Nerazvrstane ceste,** koji se sastoji od sljedećih aktivnosti:

K505372 Uris nerazvrstanih cesta Općine Lovran

K505377 Cesta za žičaru u Medveji

K505378 Spojna cesta Medveja - Kali

K505383 Spojna cesta ulice Brajdice i Ulice Rezine

K505386 Nerazvrstana cesta 138

U prvom polugodištu 2023.g. nije bilo novih urisa nerazvrstanih cesta stoga nisu realizirani rashodi u sklopu ovog projekta. U sklopu projekta Cesta za žičaru u Medveji izvršeno je plaćanje vodnog doprinosa za izgradnju parkirališta u sklopu buduće ceste po pravomoćnom rješenju. U sklopu projekta Spojna cesta Medveja – Kali ishodovana je lokacijska dozvola te je u tijeku postupak parcelacije.

U sklopu projekta spojne ceste ulice Brajdice i ulice Rezine izrađen je idejni projekt

Za buduću Nerazvrstanu cestu 138 investitor je predao zahtjev za lokacijsku dozvolu.

**Program: 5004 Uređenje javnih površina,** koji se sastoji od sljedećih aktivnosti:

K505450 Uređenje Obalnog puta Lovran
K505451 Uređenje javnih površina uz obalni put

K505481 Uređenje nogostupa Lovran-Medveja

K505531 Uređenje lovranskih plaža

K505588 Uređenje rekreacijske staze Kamenjar

K505588 Uređenje Parka hrvatskih branitelja

K505597 Uređenje dječjih igrališta

K505599 Izgradnja sustava tehničke zaštite javnih površina i objekata

K505600 Rekonstrukcija rampe za osobe sa invaliditetom na plaži Medveja

K505601 Uređenje parkirališta Brajdice

U sklopu Programa uređenja javnih površina na projektima uređenje obalnog puta Lovran te javnih površina uz obalni put nije bilo aktivnosti u izvještajnom razdoblju. Za uređenje nogostupa Lovran-Medveja predan je zahtjev za izdavanje Mišljenja o ocjeni o potrebi procjene utjecaja zahvata na okoliš.

Na projektu uređenje lovranskih plaža izvršeni su troškovi ravnanja i uređenja plaža radi sanacije štete na plažama izazvanim olujnim jugom. Rebalansom su predviđena dodatna sredstva čija će realizacija uslijediti nakon završetka sezone.

Radovi na Uređenju rekreacijske staze Kamenjar (pump track) izvršeni su u izvještajnom razdoblju ali računi dobavljača su zaprimljeni nakon isteka razdoblja. Građevinski dio projekta je dovršen, nakon te je pokrenut postupak izmjena u katastru, te aktivnosti na dovršetku projekta.

Projekt uređenja Parka hrvatskih branitelja se planira realizirati u listopadu, a u izvještajnom razdoblju nije bilo aktivnosti na predmetnoj stavci.

Troškovi na uređenju dječjih igrališta odnose se na uklanjanje dotrajalog i ugradnje novog kombiniranog igrala (brod) na dječjem igralištu Cipera, te izrada projektne i natječajne dokumentacije za prijavu na natječaj Ureda za demografiju. Do datuma ovog izvještaja predmetni natječaj nije okončan te nisu poznati rezultati.

Aktivnosti na Izgradnji sustava tehničke zaštite javnih površina, rekonstrukciji rampe za osobe sa invaliditetom i uređenja parkirališta Brajdice planirani su u zadnjem kvartalu godine te u izvještajnom razdoblju nije bilo aktivnosti na navedenim projektima.

**Program: 5005 Javna rasvjeta,** koji se sastoji od sljedećih aktivnosti:

K505550 Izgradnja javne rasvjete u Lovranskoj Dragi

K505551 Izgradnja javne rasvjete u Medveji

K505558 Izgradnja JR u Lignju

K505559 Izgradnja JR u Tuliševici

K505562 Izgradnja JR Lovran

Aktivnosti na programu planirani su u drugoj polovici godine.

**Program: 5006 Odvodnja oborinske kanalizacije,** koji se sastoji od sljedećih aktivnosti:

K505650 Izgradnja oborinske kanalizacije

Aktivnosti na izgradnji oborinske kanalizacije planirani su u drugom polugodištu 2024.g.

**Program: 5007 Odvodnja i pročišćavanje otpadnih voda (sanitarna kanalizacija),** koji se sastoji od sljedećih aktivnosti:

A505753 Sufinanciranje priključka na odvodnju

A505755 Izgradnja sanitarne kanalizacije visoke zone Lovrana - glavni kolektor Liganj – Tuliševica

Program se realizira u suradnji s Liburnijskim vodama d.o.o. s kojim društvom je Općina Lovran zaključila Ugovor o financiranju izgradnje vodnih građevina na području Općine Lovran za 2024. godinu, Realizacija programa ovisi o aktivnostima Liburnijskih voda. U prvom polugodištu nije bilo zahtjeva za nadoknadu sredstava.

**Program :** **5008 Opskrba pitkom vodom, koji se sastoji od sljedećih aktivnosti**:

A505850 Kapitalna pomoć K.D. „Liburnijske vode“ d.o.o. za izgradnju vodovoda

Program se realizira u suradnji s Liburnijskim vodama d.o.o. temeljem Ugovora o financiranju izgradnje vodnih građevina na području Općine Lovran. Ovom aktivnošću se planiraju rashodi za kapitalnu pomoć za realizaciju Projekta rekonstrukcije cjevovoda Učka, koji će biti prijavljen na financiranje kroz Nacionalni program Oporavak i otpornost. Ukupna vrijednost projekta je procijenjena na 9,2 milijuna eura, projekt se planira provoditi od 2023.g. do 2026.g., nositelj projekta je K.D. Liburnijske vode d.o.o., a udio Općine Lovran iznosi 14%.

**Program: 5009 Gospodarenje otpadom,** koji se sastoji od sljedećih aktivnosti:

A505912 Provođenje aktivnosti vezanih uz gospodarenje otpadom

A505917 Sufinanciranje troškova upravljanja i održavanja saniranog odlagališta Osojnica

K505915 Nabava posuda za odvojeno prikupljanje otpada

U sklopu programa Program gospodarenja otpadom sredstva su iskorištena za izradu godišnjeg izvješća o provedbi plana gospodarenja otpadom. U sklopu programa osiguravaju se sredstva za odnose se na sufinanciranje troškove upravljanja i održavana odlagališta otpada Osojnica, dok se realizacija nabavke kompostera planira provesti u rujnu.

**Program: 5010 Javni prijevoz,** koji se sastoji od sljedećih aktivnosti:

A505920 Prijevoz putnika u javnom sektoru-KD "Autotrolej"

Javni gradski i prigradski prijevoz na području Općine Lovran povjeren je komunalnom društvu Autotrolej d.o.o. s kojim je zaključen Okvirni ugovor o uslugama u javnom interesu i osiguranja javnog prijevoza na području Općine Lovran za razdoblje od 2020. do 2026. godine, od 30. studenog 2020. godine, kojim su definirani uvjeti obavljanja komunalnog prijevoza putnika na području Općine Lovran. \_U sklopu programa izvršavaju se rashodi za subvencioniranje poslovanja komunalnog društva, te sredstva namijenjena razvoju.

**Program: 5011 Zaštita od požara,** koji se sastoji od sljedećih aktivnosti:

A505931 Provedba plana zaštite od požara

A505932 Sufinanciranje Javne vatrogasne postrojbe Opatija

A505933 Sufinanciranje Dobrovoljnog vatrogasnog društva Lovran, putem Područne vatrogasne zajednice Liburnije

Program zaštite od požara realizira se kroz sufinanciranje Javne vatrogasne postrojbe Opatija i Dobrovoljnog vatrogasnog društva Lovran, te je realiziran sukladno planiranoj dinamici.

**Program: 5013 Stambeni i poslovni prostori,** koji se sastoji od sljedećih aktivnosti:

A505950 Održavanje stambenog i poslovnog prostora

K505969 Dodatna ulaganja u građevinske objekte

A505995 Obnova krova zgrade Stari grad 92

A506005 Održavanje sportskih objekata

K505979 Uređenje izložbenog prostora "Kuća lovranskega guca"

K506001 Uređenje zgrade dječjeg vrtića u Lovranu

K506002 Uređenje nogometnog igrališta u Lovranu

K506003 Uređenje pomoćnog nogometnog igrališta U Lovranu

K506004 Uređenje školskih igrališta

U okviru aktivnosti održavanje stambenog i poslovnog prostora realizirali su se rashodi za električnu energiju, komunalne usluge, čišćenje, osiguranje imovine, stambenu pričuvu te rashodi za održavanje poslovnih i stambenih prostora u okviru kojih su izvedeni su radovi na sanaciji krova zgrade dječjeg vrtića u Lovranu, sanaciji poslovnog prostora turističke zajednice, radovi na zamjeni prozorskih klupčica u lovranskoj kuli, te soboslikarski radovi u upravnoj zgradi Općine Lovran

Dodatna ulaganja na građevinskim objektima odnose se na dokup snage u poslovnoj zgradi Cesta 43 istarske divizije, dok se provedba ostalih aktivnosti planira nakon završetka turističke sezone, odnosno u četvrtom kvartalu 2024.g.

Za obnovu krova zgrade Stari grad 92 sklopljen je ugovor sa ostalim suvlasnicima, te Općina Lovran sudjeluje u troškovima sukladno svom vlasničkom udjelu u zgradi. Sanacija krova provodi se putem upravitelja zgrade o čemu ovisi dinamika realizacije obnove. U izvještajnom razdoblju nisu zaprimljeni zahtjevi za nadoknadu sredstava.

Održavanje sportskih objekata obuhvaća aktivnosti na tekućem i investicijskom održavanju sportskih terena na području Lovrana sukladno zahtjevima sportskih klubova, te se većina aktivnosti provodi nakon završetka sportske sezone.

U sklopu projekta Uređenje izložbenog prostora "Kuća lovranskega guca" nabavljena je oprema za prezentaciju postava, oprema za multimediju te staklene kutije za izlaganje maketa brodica.

Aktivnosti na projektu Uređenje zgrade dječjeg vrtića nastavljene su radovima na zamjeni rasvjetnih tijela novim LED panelima, dok se za vrijeme ljetnih praznika planira zamjena vanjske stolarije u dvije odgojne skupine.

Uređenje nogometnog igrališta realizirano je nabavkom opreme za nove svlačionice HNK Lovran

Projekt Uređenja pomoćnog nogometnog igrališta obuhvaća aktivnosti na postavljanju umjetne trave na pomoćnom terenu te su sredstva osigurana putem natječaja Ministarstva turizma i sporta. Radovi na pomoćnom nogometnom igralištu započeli su završetkom sezone te su se izvodili tokom ljeta. U sklopu projekta također su osigurana sredstva za prijavu na natječaj Ministarstva za uređenje sportskih građevina u 2025.g. te je izrađen elaborat sportske i društvene opravdanosti ulaganja, usluge prijave i vođenja projekta za fazu II uređenja.

Aktivnosti na projektu Uređenja školskih igrališta planirani su za kraj rujna 2024.g.

**Program: 5014 Poticanje i razvoj gospodarstva,** koji se sastoji od sljedećih aktivnosti:

A505960 Poticanje poljoprivrede

A505961 Razvoj obrtništva-Udruženje obrtnika

A505962 Poticanje razvoja gospodarstva

A505970 Poticanje razvoja malog poduzetništva-poticanje samozapošljavanja

A505974 Poticanje razvoja malog poduzetništva-poticanje zapošljavanja

A505979 Centar za poljoprivredu i ruralni razvoj Primorsko-goranske županije

A505980 Lokalna akcijska grupa Terra Liburna

A505983 Lokalna akcijska grupa u ribarstvu "Vela Vrata" Cres-LAGUR

A506004 Revitalizacija pitomog kestena Maruna

U okviru programa poticanja i razvoja gospodarstva realizirani su rashodi za realizaciju projekta udruženja obrtnika, po programu poticanja zapošljavanja i samozapošljavanja, sufinanciranje rada Centra za poljoprivredu i ruralni razvoj Primorsko goranske županije, godišnja članarina u Lokalnoj akcijskoj grupi „Terra liburna“ i lokalnoj akcijskoj grupi u ribarstvu „Vela vrata“.

**Program: 5015 Zaštita i spašavanje,** koji se sastoji od sljedećih aktivnosti:

A505971 Provedba mjera zaštite i spašavanja

A505975 Djelatnost Gorske službe spašavanja

A505977 Prevencija kriminaliteta na području Liburnije

Za provedbu programa u prvom polugodištu izvršeni su rashodi za sufinanciranje programskih aktivnosti HGSS-a.

**Program: 5016 Proširenje groblja,** koji se sastoji od sljedećih aktivnosti:

K505980 Proširenje groblja u Lovranu

U okviru kapitalnog projekta izvršena je izrada okvirnog troškovnika te se pristupilo postupku izrade ishodovanja građevinske dozvole, za što su krajem lipnja zatraženi su posebni uvjeta javnopravnih tijela.

**Program: 5020 Prometna infrastruktura,** koji se sastoji od sljedećih aktivnosti:

A505603 Kapitalna pomoć Općini Matulji za izgradnju ceste za Osojnicu

A505998 Kapitalna pomoć Županijskoj upravi za ceste Primorsko goranske županije-spoj na tunel Učka

U sklopu aktivnosti kapitalne pomoći Županijskoj upravi za ceste planira se sufinanciranje izrade projektne dokumentacije za potrebe dobivanja građevinske dozvole i izgradnje buduće spojne ceste Dobreć – Lovran sukladno sporazumu između Županijske uprave za ceste Primorsko goranske županije, Grada Opatije, Općine Lovrani Općine Mošćenička Draga, te kapitalna pomoć Općini Matulji za izgradnju ceste prema odlagalištu otpada Osojnica. U izvještajnom razdoblju nisu vršena plaćanja rashoda.

**IV. POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU**

 **PRORČUNA**

Posebni izvještaji u polugodišnjem izvještaju o izvršenju proračuna sastoje se od:

- izvještaja o korištenju proračunske zalihe,

- izvještaja o zaduživanju na domaćem i stranom tržištu novca i kapitala i

- izvještaja o danim jamstvima i plaćanjima po protestiranim jamstvima.

**1. Izvještaj o korištenju proračunske zalihe**

Sredstva proračunske zalihe za 2024. godinu planirana su u iznosu 8.000,00 eur.

U razdobljuod 1. siječnja do 30. lipnja 2024. g., Općina Lovran nije koristila sredstva proračunske zalihe.

**2. Izvještaj o zaduživanju na domaćem i stranom tržištu novca i kapitala**

U razdobljuod 1. siječnja do 30. lipnja 2024. g., Općina Lovran nije se dodatno zaduživala pa nema nove kreditne obveze.

Odlukom o zaduženju Općine Lovran za refinanciranje dugoročnih kredita („Službene novine Općine Lovran“ br. 7/22), Općina Lovran zadužila se kod Zagrebačke banke d.d., Zagreb, Trg Bana Josipa Jelačića 10, OIB: 92963223473, uzimanjem dugoročnog kunskog kredita, za refinanciranje dva dugoročna kredita po Ugovorima zaključenim sa Erste&steiermarkische bank d.d. i Hrvatskom bankom za obnovu i razvitak d.d., u iznosu 398.168,43 eur / 3.000.000,00 kuna. Dana 06.06.2022. korišten je kredit Zagrebačke banke u iznosu 398.168,43 eur / 3.000.000,00 kn, na način da je iz sredstava primljenog kredita prijevremeno otplaćen kredit kod Erste&steiermarkische bank d.d. u iznosu 214.709,42 eur / 1.617.728,09 kn i kredit kod Hrvatske banke za obnovu i razvitak u iznosu 183.498,83 eur / 1.382.571,91 kn.

Kredit kod Zagrebačke banke d.d. je jedini dugoročni kredit Općine Lovran koji će se otplaćivati kroz 4 godine, otplata kredita započela je 30.06.2022., a zadnja otplatna rata dospijeva na plaćanje 31.03.2026. godine.

U ovom izvještajnom razdoblju po navedenom kreditu realizirani su izdaci za dvije otplatne rate, ukupno u iznosu 49.771,06 eur, pa glavnica neotplaćenog dijela kredita iznosi 174.198,66 eur.

**3. Izvještaja o danim jamstvima i plaćanjima po protestiranim jamstvima**

U razdobljuod 1. siječnja do 30. lipnja 2024. Općina Lovran nije davala jamstva niti je imala izdatke po jamstvima.

U Lovranu, 16. listopada 2024.

 Općinski načelnik

 Bojan Simonič,mag. oec.